Rolf Jacobsen (politiker)

Rolf Jacobsen (født 30. november 1865 i Fredrikstad, død 22. februar 1942 i Oslo)Vilhelm Haffner: Stortinget og statsrådet 1915–1945, bind 1, Oslo 1949, side 359–360. var en norsk jurist og politiker (Venstre). Han var dessuten aktiv i avholdsbevegelsen og støttet brennevinsforbudet.

Jacobsen tok examen artium i 1881 og ble cand.jur. i 1885. Han var konstituert sorenskriver i Nordre Gudbrandsdalen i tre år og fullmektig samme sted 1885–1890. Han var advokatfullmektig i Oslo 1890–1893 og høyesterettsadvokat med egen forretning samme sted 1893–1903. Senere var han sorenskriver i Steigen fra 1903 og sorenskriver i Vinger og Odal 1917–1924 og 1926–1936. Etter dette var han tilbake til advokatvirke i Oslo.

Jacobsen var medlem av Narvik formannskap 1907–1910 og var ordfører i 1911 og varaordfører en periode i 1912. Senere var han medlem av Vinger herredsstyre 1919–1925 og 1928–1936. Han var direksjonsmedlem i Ofotens Bank og i Vinger Sparebank og hadde også andre lokale verv.

Han var innvalgt på Stortinget fra Nordre Salten krets i Nordlands amt i to perioder (1913–1918) og var hele tiden formann i Stortingets konstitusjonskomité. Han var forsvarsminister i Johan Ludwig Mowinckels første regjering fra 25. juli 1924 til 4. mars 1926.

Jacobsen var aktiv i avholdsbevegelsen og blant annet formann i Avholdsfolkets Landsnevnd og Statens edruelighetsråd.

Jacobsen var sønn av krigskommissær og politiker Albert Marius Jacobsen, og nevø av politiker Oscar Jacobsen.

 Stortingskomiteer 
 1916–1918 formann i Konstitusjonskomiteen
 1913–1915 formann i Konstitusjonskomiteen

 Referanser 

 Eksterne lenker 


Kategori:Norske forsvarsministre
Kategori:Venstre-statsråder
Kategori:Norske statsråder 1905–1940
Kategori:Stortingsrepresentanter fra Venstre
Kategori:Stortingsrepresentanter for Nordland
Kategori:Stortingsrepresentanter 1916–1918
Kategori:Stortingsrepresentanter 1913–1915
Kategori:Ordførere i Narvik
Kategori:Venstre-ordførere i Nordland
Kategori:Lokalpolitikere i Vinger
Kategori:Venstre-politikere i Hedmark
Kategori:Norske høyesterettsadvokater
Kategori:Sorenskrivere
Kategori:Norske dommere
Kategori:Personer fra Fredrikstad kommune